title: Директива 2009/86/ЕО на Комисията от 29 юли 2009 година за изменение на Директива 98/8/ЕО на Европейския парламент и на Съвета за включване в приложение I към нея на фенпропиморф като активно вещество (Текст от значение за ЕИП)

text:
               30.7.2009

               BG

               Официален вестник на Европейския съюз

               L 198/31

      ДИРЕКТИВА 2009/86/ЕО НА КОМИСИЯТА

   от 29 юли 2009 година
   за изменение на Директива 98/8/ЕО на Европейския парламент и на Съвета за включване в приложение I към нея на фенпропиморф като активно вещество
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1) и по-специално член 16, параграф 2, втора алинея от нея,
   като има предвид, че:

               (1)

               Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) определя списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва фенпропиморфa.

               (2)

               Съгласно Регламент (ЕО) № 1451/2007 на фенпропиморфa е направена оценка в съответствие с член 11, параграф 2 от Директива 98/8/ЕО за употреба в продуктов тип 8, консерванти за дърво, както са определени в приложение V към Директива 98/8/ЕО.

               (3)

               Испания бе определена за докладваща държава-членка и на 4 декември 2006 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени от Постоянния комитет по биоцидните продукти на 20 февруари 2009 г. в оценителен доклад.

               (5)

               Съгласно проучванията изглежда, че е възможно да се постигне съответствие на използваните като консерванти за дърво и съдържащи фенпропиморф биоцидни продукти с изискванията на член 5 от Директива 98/8/ЕО. Поради това е целесъобразно фенпропиморфът да бъде включен в приложение I, за да се гарантира, че във всички държави-членки разрешенията за биоцидни продукти, използвани като консерванти за дърво и съдържащи фенпропиморф, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО.

               (6)

               Въз основа на констатациите от доклада за оценка е уместно при издаването на разрешения за продуктите да се изисква прилагането на мерки за намаляване на риска по отношение на продукти, съдържащи фенпропиморф и използвани като консерванти за дърво, за да се осигури намаляване на рисковете до приемливо равнище в съответствие с член 5 от Директива 98/8/ЕО и приложение VI към нея. По-специално следва да се вземат подходящи мерки за защита на почвените и водните среди, тъй като по време на оценяването бяха установени неприемливи рискове за тези среди. Продуктите следва също така да бъдат използвани с подходящи защитни средства, ако установеният за професионалните и промишлените ползватели риск не може да бъде намален с други средства.

               (7)

               На равнището на Общността не е направена оценка на всички възможни видове употреба. Ето защо е уместно държавите-членки да оценят тези рискове за средите и популациите, които не са били проучени по представителен начин в проведената от Общността оценка на рисковете и също така при издаване на разрешения да осигурят вземането на подходящи мерки или налагането на специфични условия, за да бъдат намалени идентифицираните рискове до приемливи нива.

               (8)

               Важно е разпоредбите на настоящата директива да се приложат едновременно във всички държави-членки, за да се осигури на биоцидните продукти, съдържащи активното вещество фенпропиморф, еднакво третиране на пазара, както и да се улесни правилното функциониране на пазара на биоцидни продукти като цяло.

               (9)

               Следва да се отпусне разумен период от време, преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това нови изисквания и да се осигури възможност кандидатите, подготвили досиета, напълно да се възползват от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва от датата на включване.

               (10)

               След включването следва да се определи разумен срок за държавите-членки за прилагането на член 16, параграф 3 от Директива 98/8/ЕО, и по-специално за издаване, изменение или отменяне на разрешения за биоцидни продукти от продуктов тип 8, съдържащи фенпропиморф, с цел да се осигури тяхното привеждане в съответствие с Директива 98/8/ЕО.

               (11)

               Поради това Директива 98/8/ЕО следва да бъде съответно изменена.

               (12)

               Мерките, предвидени в настоящата директива, са в съответствие със становището на Постоянния комитет по биоцидни продукти,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки следва да приемат и да публикуват не по-късно от 30 юни 2010 г. законовите, подзаконовите и административните разпоредби, необходими за привеждане в съответствие с настоящата директива.
   Те следва да прилагат тези разпоредби от 1 юли 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 29 юли 2009 година.

            За Комисията

         Stavros DIMAS

            Член на Комисията

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се включва следната позиция № 21:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, пуснат на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване, отнасящи се за активните вещества в тях)

                     Крайна дата на периода на включване

                     Продуктов тип

                     Специални разпоредби (1)

                     „21

                     фенпропиморф

                     (+/-)-цис-4-[3-(р-трет-бутилфенил)-2-метилпропил]-2,6-диметилморфолин
                     ЕО №: 266-719-9
                     CAS №: 67564-91-4

                     930 g/kg

                     1 юли 2011 г.

                     30 юни 2013 г.

                     30 юни 2021 г.

                     8

                     При оценяването на заявленията за разрешаване на даден продукт в съответствие с член 5 и приложение VI държавите-членки трябва да направят оценка, когато това е от значение във връзка с конкретния вид продукт, на популациите, които би могло да са изложени на въздействието на продукта, и на сценариите за използване или излагане на въздействието на съответния продукт, които е възможно да не са проучени на равнището на Общността по представителен начин.
                     При издаването на разрешение за даден продукт държавите-членки трябва да направят оценка на рисковете и след това да осигурят предприемането на съответни мерки или налагането на специални условия, с оглед намаляване на идентифицираните рискове.
                     Разрешение за даден продукт може да бъде издадено само при условие че в заявлението е показано, че рисковете могат да бъдат сведени до приемливи равнища.
                     Държавите-членки трябва да осигурят спазването на следните условия при издаването на разрешения:

                                 1.

                                 Предвид допусканията, направени по време на оценката на риска, продуктите, разрешени за промишлена употреба, трябва да се използват с подходящи лични защитни средства, освен ако в заявлението за разрешение за ползване на продукта не бъде показано, че рисковете за промишлените потребители могат да бъдат сведени до приемливо ниво с други средства.

                                 2.

                                 С оглед на установените рискове за почвените и водните среди трябва да се вземат подходящи мерки за намаляване на риска с цел защита на тези среди. По-специално етикетите и/или спецификациите за безопасност на разрешените за промишлена употреба продукти следва да указват, че прясно третираният дървен материал трябва да бъде съхраняван след третирането му на закрито и/или върху непропусклива твърда основа, за да се предотврати прякото попадане на съответния продукт в почвата или във водите, както и че всички отделяни количества от продукта трябва да се събират за повторна употреба или обезвреждане.“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm


title: Директива 2006/76/ЕО на Комисията от 22 септември 2006 година за изменение на Директива 91/414/ЕИО на Съвета по отношение на спецификацията на активното вещество хлороталонилТекст от значение за ЕИП.

text:
Важна правна забележка

|

32006L0076

Официален вестник n° L 263 , 23/09/2006 стр. 0009 - 0011

		20060922Директива 2006/76/ЕО на Комисиятаот 22 септември 2006 годиназа изменение на Директива 91/414/ЕИО на Съвета по отношение на спецификацията на активното вещество хлороталонил(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1, втора алинея, второ тире от нея,като има предвид, че:(1) След преглед, в който Нидерландия беше определена за докладваща държава-членка, с Директива 2005/53/ЕО на Комисията [2] активното вещество хлороталонил бе включена в приложение I към Директива 91/414/ЕИО. Директива 2005/53/ЕО предвижда максимални нива на някои замърсявания. Следвайки обичайната практика на Комисията, тези нива се базират на спецификациите, определени от Организацията за земеделие и прехрана към ООН (ФАО) относно чистотата и нивото на замърсяванията, съдържащи се в активните вещества, и по-специално на публикацията от м. февруари 2005 г. Тези спецификации определят максимално ниво на хексахлоробензен от 0,01 g/kg активно вещество. Въпреки това, ФАО издаде допълнителен набор от спецификации за хлороталонил [3], които бяха предоставени през м.декември 2005 г. след приемането на Директива 2005/53/ЕО. Тези спецификации допълват и официално отменят спецификациите от м. февруари 2005 г., които бяха взети под внимание когато бе приета тази директива. Новите спецификации определят максимално ниво на хексахлоробензен от 0.04 g/kg активно вещество.(2) Въпреки че Общността е в правото си да определя своя собствена степен на защита за околната среда, здравето на животните и за общественото здраве, беше проучено дали степените на чистота, определени с Директива 2005/53/ЕО могат да бъдат адаптирани, така че да отразяват новите спецификации на ФАО.(3) След извършването на токсикологична и екотоксикологична оценка, ad hoc, Нидерландия стигна до заключението, че една такава промяна не създава допълнителни рискове към тези, които вече са били отчетени, когато хлороталонил бе включен в приложение I към Директива 91/414/ЕИО. Това заключение бе съобщено на останалите държави-членки, които се съгласиха с него. В светлината на това заключение и на специалните обстоятелства в този случай, Комисията счита, че са налице основания да се измени спецификацията за хлороталонил.(4) Тъй като Директива 2005/53/ЕО изисква от държавите-членки да прилагат член 2 от нея от 1 септември 2006 г., изменената спецификация на хлороталонил също следва да се прилага от тази дата, без нарушаване на останалите срокове, определени с член 3 от Директива 2005/53/ЕО. Следователно тази директива следва да влезе в сила възможно най-скоро.(5) Следователно е уместно Директива 91/414/ЕИО да бъде съответно изменена.(6) Мерките, предвидени в настоящата директива, са съобразени със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя, както това е определено в приложението към настоящата директива.Член 2Най-късно до 31 август 2006 г. държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива. Те незабавно уведомяват Комисията за текста на тези разпоредби и за таблицата на съответствието между тези разпоредби и настоящата директива.Те прилагат тези разпоредби считано от 1 септември 2006 г.Когато държавите-членки приемат тези разпоредби, в тях се съдържат позоваване настоящата директива, или то се прави при тяхното публикуване. Държавите-членки определят реда и условията на позоваване.Член 3Настоящата директива влиза в сила в деня на публикуването ѝ в Официален вестник на Европейския съюз.Член 5Адресати на настоящата директива са държавите-членки.Съставено в Брюксел на 22 септември 2006 година.За КомисиятаMarkos KyprianouЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2006/75/ЕО на Комисията (ОВ L 248, 12.9.2006 г., стр. 3).[2] ОВ L 241, 17.9.2005 г., стр. 51.[3] Спецификации и оценки на ФАО за пестицидите в земеделието — хлороталонил (тетрахлороизофталонитрил) (м. декември 2005 г.).--------------------------------------------------20060922ПРИЛОЖЕНИЕРед 102 в приложение I към Директива 91/414/ЕИО се заменя със следния:№ | Общоприето наименование, идентификационни номера | Наименование по IUPAC | Чистота [1] | Влизане в сила | Изтичане на срока на включването | Специални разпоредби |"102 | Хлороталонил CAS № 1897-45-6 CIPAC № 288 | Тетрахлороизофталонитрил | 985 g/kg Хексахлоробензен: не повече от 0,04 g/kgДекахлоробифенил: не повече от 0,03 g/kg | 1 март 2006 г. | 28 февруари 2016 г. | ЧАСТ АДопуска се да бъдe разрешенa единствено употребата като фунгицид.ЧАСТ БЗа прилагането на единните принципи, предвидени в приложение VI, следва да се отчитат заключенията на доклада от прегледа за хлороталонил, и по-специално неговите допълнения I и II, така, както са окончателно формулирани от Постоянния комитет по хранителната верига и здравето на животните на 15 февруари 2005 г.В тази цялостна оценка държавите-членки следва да обърнат специално внимание на защитата на:водните организми,повърхностните води, по-специално по отношение на активното вещество и нейните метаболити R417888 и R611965 (SDS46851), когато веществото се използва в райони с уязвими почвени и/или климатични условия.Условията на употреба следва да включват мерки, целящи смекчаване на рисковете, когато това е подходящо. |[1] Допълнителните подробности относно идентичността и спецификацията на активното вещество са предоставени в доклада от прегледа."--------------------------------------------------


title: Директива на Съвета от 19 декември 1991 година относно създаването на Комитет по застраховане

text:
Важна правна забележка

|

31991L0675

Официален вестник n° L 374 , 31/12/1991 стр. 0032 - 0033 специално финландско издание: глава 6 том 3 стр. 0115  специално шведско издание: глава 6 том 3 стр. 0115  специално чешко издание глава 06 том 01 стр. 304  - 305 специално испанско издание глава 06 том 01 стр. 304  - 305 специално унгарско издание глава 06 том 01 стр. 304  - 305 специално литвийско издание глава 06 том 01 стр. 304  - 305 LV.ES глава 06 том 01 стр. 304  - 305 MT.ES глава 06 том 01 стр. 304  - 305 PL.ES глава 06 том 01 стр. 304  - 305 SK.ES глава 06 том 01 стр. 304  - 305 специално словенско издание глава 06 том 01 стр. 304  - 305

		19911219Директива на Съветаот 19 декември 1991 годинаотносно създаването на Комитет по застраховане(91/675/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 57, параграф 2, трето изречение от него,като взе предвид предложението на Комисията [1],в сътрудничество с Европейския парламент [2],като взе предвид становището на Икономическия и социален комитет [3],като има предвид, че Съветът оправомощава Комисията за изпълнението на определените от Съвета правила;като има предвид, че за прилагането на директивите на Съвета относно животозастраховането и застраховането, различно от животозастраховане са необходими мерки по прилагане; като има предвид по-конкретно, че периодично могат да се налагат технически изменения, които да отчитат развитието на застрахователния сектор; като има предвид, че е целесъобразно тези мерки да се предприемат в съответствие с процедурата, предвидена в член 2, процедура III, вариант б) от Решение 87/373/ЕИО на Съвета от 13 юли 1987 г., с което се определят процедурите за упражняване на предоставените на Комисията правомощия по прилагане [4];като има предвид, че за целта е необходимо да се създаде Комитет по застраховане;като има предвид, че създаването на Комитет по застраховане не изключва други форми на сътрудничество между органите, които контролират започването и упражняването на дейност от застрахователни предприятия, и по-специално сътрудничество в рамките на Конференцията на застрахователните надзорни органи, която по-конкретно е компетентна да изготвя протоколи за прилагането на директиви на Общността; като има предвид, че осъществяването на тясно сътрудничество между Комитета и Конференцията би било особено полезно;като има предвид, че разглеждането на проблемите, които възникват при животозастраховането и застраховането, различно от животозастраховане, прави желателно сътрудничеството между компетентните органи и Комисията; като има предвид, че е целесъобразно тази задача да се възложи на Комитета по застраховане; като има предвид, че освен това следва да се гарантира гладкото координиране на дейността на този комитет с дейностите на други, създадени с актове на Общността, комитети от подобен характер,ПРИЕ НАСТОЯЩТА ДИРЕКТИВА:Член 11. Комисията се подпомага от комитет, наречен "Комитет по застраховане", оттук нататък наричан "Комитетът", който се състои от представители на държавите-членки и се председателства от представителя на Комисията.2. Комитетът приема свой процедурен правилник.Член 21. Когато в актовете, които приема в областта на прякото животозастраховане и прякото застраховане, различно от животозастраховане, Съветът предоставя на Комисията правомощия по прилагане на определените от него правила, се прилага процедурата, предвидена в параграф 2.2. Представителят на Комисията предоставя на комитета проект за мерките, които следва да бъдат предприети. Комитетът произнася становището си по проекта в срок, определен от председателя в зависимост от спешността на въпроса. Становището се произнася с мнозинството, предвидено в член 148, параграф 2 от Договора за решения, които Съветът трябва да приема по предложение на Комисията. Гласовете на представителите на държавите-членки в рамките на Комитета се претеглят по определения в същия член начин. Председателят не участва в гласуването.Комисията приема предвидените мерки, ако те са в съответствие със становището на комитета.Ако предвидените мерки не са в съответствие със становището на комитета или при отсъствие на становище, Комисията незабавно представя на Съвета предложение за мерки, които следва да бъдат предприети. Съветът взема решение с квалифицирано мнозинство.Ако след изтичането на срок от три месеца от датата на сезиране на Съвета, последният не е взел решение, предлаганите мерки се приемат от Комисията, освен в случаите, когато Комисията е взела решение срещу посочените мерки с обикновено мнозинство.Член 31. Комитетът разглежда всички въпроси, свързани с прилагането на разпоредби на Общността относно застрахователния сектор, и по-конкретно на директиви относно прякото застраховане.Комисията може също да провежда консултации с Комитета по нови предложения, които възнамерява да представи на Съвета по отношение на по-нататъшната координация в сферата на прякото животозастраховане и прякото застраховане, различно от животозастраховането.2. Комитетът не разглежда специфични проблеми, свързани с отделни застрахователни предприятия.Член 4Комитетът встъпва във функциите си на 1 януари 1992 г.Член 5Адресати на настоящата директива са държавите-членки.Съставено в Брюксел на 19 декември 1991 година.За СъветаПредседателP. Dankert[1] ОВ C 230, 15.9.1990 г., стр. 5.[2] ОВ C 240, 16.9.1991 г., стр. 117 и ОВ C 305, 25.11.1991 г.[3] ОВ C 102, 18.4.1991 г., стр. 11.[4] ОВ L 197, 18.7.1987 г., стр. 33.--------------------------------------------------


title: Директива 2006/131/EО на Комисията от 11 декември 2006 година за изменение на Директива 91/414/ЕИО на Съвета за включване на метамидофос като активно веществоТекст от значение за ЕИП.

text:
Важна правна забележка

|

32006L0131

Официален вестник n° L 349 , 12/12/2006 стр. 0017 - 0021 Официален вестник n° L 314 , 01/12/2007 стр. 0448 - 0452

		20061211Директива 2006/131/EО на Комисиятаот 11 декември 2006 годиназа изменение на Директива 91/414/ЕИО на Съвета за включване на метамидофос като активно вещество(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) Регламент (EИО) № 3600/92 на Комисията от 11 декември 1992 г. за определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита [2] установява списък с активни вещества, които да бъдат оценени, с оглед тяхното възможно включване в приложение I към Директива 91/414/EИО. Този списък включва метамидофос.(2) За метамидофос ефектите върху човешкото здраве и околната среда са оценени в съответствие с разпоредбите, определени в Регламент (EИО) № 3600/92, за обхват от употреби, предложени от заявителя. С Регламент (EО) № 933/94 на Комисията от 27 април 1994 г. за съставяне на списъка с активните вещества в продуктите за растителна защита и за определяне на държавите-членки докладчици относно прилагането на Регламент (ЕИО) № 3600/92 на Комисията [3] Италия беше определена като държава-членка докладчик. На 30 юли 1999 г. Италия представи съответния доклад за оценка и препоръки на Комисията в съответствие с член 7, параграф 1, буква в) от Регламент (ЕИО) № 3600/92.(3) Докладът за оценка е прегледан от държавите-членки и Комисията в рамките на Постоянния комитет по хранителната верига и здравето на животните.(4) Прегледът на метамидофос разкри редица открити въпроси, които са адресирани до Научната комисия по растително здраве, продукти за растителна защита и техните остатъци (PPR) на Европейския орган по безопасност на храните (EFSA). Научната комисия бе помолена да определи една стойност за степента на кожна адсорбция, научно основана на различните резултати от проучванията, представени от заявителя, които да се използват при оценката на риска за хората, който произлиза от кожния път на експозиция. Нещо повече, Научната комисия бе помолена да прегледа оценките за превенция, времето, прекарано в претърсване в третирани области, и пропорцията на замърсена храна, получена в третирани области, и да посъветва за тяхното приложение за оценки на остра, краткосрочна и дългосрочна експозиция на птици и бозайници на инсектицида метамидофос. В своето становище по първия въпрос, комисията PPR заключи [4], че на базата на наличните данни най-добре оценената кожна адсорбция на разреден препарат се счита, че е около 5 %. По втория въпрос комисията PPR концентрира своята оценка върху два вида, които се вземат предвид от заявителя и държавата-членка докладчик, жълта стърчиопашка и горска мишка, тъй като значително употребяват посевите, поддържани за метамидофос. Комисията PPR не се съгласи [5] със стойностите, предложени от заявителя и държавата-членка докладчик, що се отнася до разпределението на замърсена храна за жълти стърчиопашки, и оценките, използвани в хранителния състав за жълти стърчиопашки и горски мишки. Комисията PPR отбеляза, че тези стойности биха подценили острата експозиция на отделни животни. Комисията PPR разработи алтернативен подход за оценка на потенциалната роля на превенцията. Включените механизми са комплексни, но изглежда възможно и жълти стърчиопашки и горски мишки да приемат храна достатъчно бързо за регистриране на смъртност в полеви условия. Комисията PPR определи няколко опции за лабораторни или полеви опити, което би могло да се счита за преценка на тези рискове с по-голяма сигурност.(5) Член 5, параграф 4 и член 6, параграф 1 от Директива 91/414/EИО предвиждат, че включването на вещество в приложение I може да бъде обект на ограничения и условия. В този случай изглеждат необходими ограничения за периода на включване и за разрешените култури. Първоначалните мерки, представени на Постоянния комитет по хранителната верига и здравето на животните, са били за ограничаването на периода на включване до седем години, така че държавите-членки следва да дадат приоритет на проверката на продуктите за растителна защита, които вече са на пазара, съдържащи метамидофос. С цел да се избегнат несъответствия при високото ниво на търсената защита, включването в приложение I към Директива 91/414/ЕИО бе предвидено да бъде ограничено до употреби на метамидофос, каквито всъщност са определени в рамките на оценката на Общността и за което предложените употреби бяха счетени, че отговарят на условията на Директива 91/414/EИО. Това предполага, че други употреби, които не са или са частично покрити от тази оценка, трябва първо да бъдат обект на пълна оценка, преди да бъде разгледано тяхното включване в приложение I към Директива 91/414/ЕИО. Накрая, поради рисковата природа на метамидофос, е счетено за необходимо да се предвиди минимална хармонизация на общностно равнище на някои мерки смекчаващи риска, които е трябвало да се прилагат от държавите-членки, когато дават разрешителни.(6) Съгласно процедурите, определени с Директива 91/414/EИО, одобрението на активни вещества, включително дефиницията на мерки за управление на риска, е решено от Комисията. Държавите-членки носят отговорността за изпълнението, прилагането и контрола на мерките, предназначени да смекчат рисковете, породени от продуктите за растителна защита. Безпокойства, изразени от няколко държави-членки, отразяват тяхната преценка, че са необходими допълнителни ограничения, за да се намали риска до ниво, което може да се счита за приемливо и съвместимо с високото ниво на защита, което е търсено в Общността. Понастоящем е въпрос на управление на риска да се определи подходящо ниво на безопасност и защита за продължаващото производство, търговия и използване на метамидофос.(7) Като последствие от споменатото по-горе Комисията преразгледа своята позиция. С цел да се отрази правилно високото ниво на защита на здравето на хората и животните и устойчива околна среда в Общността, се счита за подходящо, в допълнение към принципите, определени в съображение 5, допълнително да се намали срокът за включване на 18 месеца вместо седем години. Това допълнително понижава всеки риск чрез осигуряване на приоритетна преоценка на това вещество.(8) Може да се очаква, че продуктите за растителна защита, съдържащи метамидофос, удовлетворяват изискванията, определени в член 5, параграф 1, буква a) и б) от Директива 91/414/ЕИО, по отношение на употребите, които бяха разгледани и подробно изброени в доклада на Комисията от проверката, и при условие че са прилагани необходимите мерки за смекчаване на риска.(9) Без да се накърнява заключението, че може да се очаква продуктите за растителна защита, съдържащи метамидофос, да удовлетворяват изискванията, определени в член 5, параграф 1, буква a) и б) от Директива 91/414/ЕИО, е подходящо да се получи допълнителна информация относно някои специфични точки. Член 6, параграф 1 от Директива 91/414/ЕИО предвижда, че включване на вещество в приложение I може да бъде предмет на условия. Следователно е подходящо да се изисква метамидофос да бъде обект на по-нататъшно изследване за потвърждение на оценката на риска при птици и бозайници и проучванията следва да бъдат представени от заявителите. В допълнение, държавите-членки следва да изискват притежателите на разрешение да предоставят информация за използването на метамидофос, включително информация относно въздействията върху здравето на ползвателя.(10) Както с всички вещества, включени в приложение I към Директива 91/414/ЕИО, статусът на метамидофос би могъл да бъде прегледан съгласно член 5, параграф 5 от посочената директива в светлината на всякакви налични нови данни. Също така фактът, че включването на това вещество в приложение I изтича на определена дата, не възпрепятства неговото подновяване съгласно процедурите, определени в директивата.(11) Опитът, придобит от предишни включвания в приложение I към Директива 91/414/ЕИО на активни вещества, оценени в рамките на Регламент (ЕИО) № 3600/92, е показал, че могат да се появят трудности при тълкуването на задълженията на притежателите на съществуващи разрешителни във връзка с достъп до данни. Следователно, с цел да се избегнат по-нататъшни трудности, се оказва необходимо да се изяснят задълженията на държавите-членки, особено задължението да се потвърди, че притежателят на разрешително демонстрира достъп до досие, удовлетворяващо изискванията на приложение II към посочената директива. Тази класификация, обаче, не налага нови задължения на държавите-членки или на притежателите на разрешителни, сравнени с приетите досега директиви, изменящи приложение I.(12) Следва да бъде разрешено изминаването на приемлив период, преди едно активно вещество да бъде включено в приложение I, с цел да се разреши на държавите-членки и заинтересованите страни да се подготвят да отговорят на новите изисквания, които ще бъдат резултат от включването.(13) Без да се накърняват задълженията, определени с Директива 91/414/ЕИО като следствие от включване на активно вещество в приложение I, на държавите-членки следва да бъде разрешен период от шест месеца след включването за преглед на съществуващите разрешителни за продукти за растителна защита, съдържащи метамидофос, за да гарантират, че са удовлетворени изискванията, определени с Директива 91/414/ЕИО, по-специално в член 13 и съответните условия, определени в приложение I. Държавите-членки следва да променят, заменят или оттеглят, където е необходимо, съществуващи разрешителни в съответствие с разпоредбите на Директива 91/414/ЕИО. Като дерогация от посочения по-горе срок следва да бъде предвиден по-дълъг период за предоставянето и оценката на пълното досие съгласно приложение III за всеки продукт за растителна защита за всяка планирана употреба в съответствие с еднаквите принципи, определени в Директива 91/414/ЕИО. Като се приемат рисковите свойства на метамидофос, срокът за държавите-членки да проверят дали продуктите за растителна защита, които съдържат метамидофос като единственото активно вещество или в комбинация с други разрешени активни вещества, отговарят на разпоредбите на приложение VI, следва да не надвишава 18 месеца.(14) Директива 91/414/ЕИО следва да бъде съответно изменена.(15) Мерките, предвидени в настоящата директива, не са в съответствие със становището на Постоянния комитет по хранителната верига и здравето на животните. Затова Комисията представи на Съвета предложение, свързано с тези мерки. При изтичането на периода, определен в член 19, параграф 2, втора алинея от Директива 91/414/ЕИО, Съветът нито е приел предложения акт за прилагане, нито е отхвърлил предложението за мерки за прилагане, и съответно Комисията приема тези мерки,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/EИО се изменя, както е определено в приложението към настоящата директива.Член 2Държавите-членки приемат и публикуват, най-късно до 30 юни 2007 г., законовите, подзаконовите и административните разпоредби, необходими за да бъдат в съответствие с настоящата директива. Те незабавно съобщават на Комисията текста на тези разпоредби и таблицата за съответствие между тези разпоредби и настоящата директива.Те следва да прилагат тези разпоредби от 1 юли 2007 г.Когато държавите-членки приемат тези разпоредби, те следва да съдържат препратка към настоящата директива или да бъдат придружени от такава препратка при тяхното официално публикуване. Държавите-членки определят как да бъде направена такава препратка.Член 31. Държавите-членки, в съответствие с Директива 91/414/EИО, където е необходимо, изменят или оттеглят съществуващите разрешителни за продукти за растителна защита, съдържащи метамидофос като активно вещество до 30 юни 2007 г.До тази дата те, по-специално, проверяват, дали са спазени условията в приложение I към посочената директива, свързани с метамидофос, с изключение на тези, определени в част Б от вписването относно това активно вещество, и че притежателят на разрешителното има досие или има достъп до досие, удовлетворяващо изискванията на приложение II към посочената директива в съответствие с условията на член 13.2. Чрез дерогация на параграф 1 за всеки разрешен продукт за растителна защита, съдържащ метамидофос, държавите-членки повторно оценяват продукта в съответствие с еднаквите принципи, предвидени в приложение VI към Директива 91/414/ЕИО, на базата на досие, удовлетворяващо изискванията на приложение III към посочената директива и като вземат предвид част Б от вписването в приложение I към посочената директива относно метамидофос. На база на тази оценка те определят дали продуктът удовлетворява условията, определени в член 4, параграф 1, букви б), в), г) и д) от Директива 91/414/ЕИО.Следвайки това определяне, за продукти съдържащи метамидофос, където е необходимо, държавите-членки изменят или оттеглят разрешението до 30 юни 2008 г.Член 4Настоящата директива влиза в сила на 1 януари 2007 г.Член 5Адресати на настоящата директива са държавите-членки.Съставено в Брюксел на 11 декември 2006 година.За КомисиятаMarkos KyprianouЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2006/85/EО на Комисията (ОВ L 293, 24.10.2006 г., стр. 3).[2] ОВ L 366, 15.12.1992 г., стр. 10. Регламент, последно изменен с Регламент (EО) № 2266/2000 (ОВ L 259, 13.10.2000 г., стр. 10).[3] ОВ L 107, 28.4.1994 г., стр. 8. Регламент, последно изменен с Регламент (EО) № 2230/95 (ОВ L 225, 22.9.1995 г., стр. 1).[4] Становище на Научната група по растително здраве, продукти за растителна защита и техните остатъци по искане от Комисията, свързано с оценката на метамидофос в токсикология в контекста на Директива 91/414/EИО на Съвета (The EFSA Journal (2004), 95, 1—15). Прието на 14 септември 2004 г.[5] Становище на Научната група по растително здраве, продукти за растителна защита и техните остатъци по искане от Комисията, свързано с оценката наметамидофос в токсикология в контекста на Директива на Съвета 91/414/EИО (The EFSA Journal (2004), 144, 1—50). Прието на 14 декември 2004 г.--------------------------------------------------20061211ПРИЛОЖЕНИЕСледните вписвания се добавят в края на таблицата в приложение I към Директива 91/414/ЕИО:№ | Общо име, идентификационни номера | Наименование по номенклатурата IUPAC | Чистота [1] | Влизане в сила | Завършване на включването | Специфични разпоредби |"145 | Метамидофос CAS № 10265-92-6 CIPAC № 355 | O,S-диметил фосфорамидотиоат | ≥ 680 g/kg | 1 януари 2007 г. | 30 юни 2008 г. | ЧАСТ AМоже да бъде разрешена само употреба като инсектицид при картофи.Трябва да се спазват следните условия за употреба:при нива, които не превишават 0,5 kg активно вещество на хектар на прилагане,максимум 3 прилагания на сезон.Следните употреби не следва да бъдат разрешени:въздушно прилагане,приложение при раници и хендхелд (hand-held) нито от любител нито от професионални ползватели,домашно градинарство.Държавите-членки гарантират, че се прилагат всички подходящи мерки за смекчаване на риска. Особено внимание трябва да се обърне на защитата на:птици и бозайници. Условията за разрешаване включват мерки за смекчаване на риска, като разумно определяне на прилагането и избирането на тези формулировки, които, като резултат от тяхното физическо представяне или наличието на агенти, които осигуряват правилна превенция, свеждат до минимум експозицията на засегнатите видове,водни организми и членестоноги, които не са обект на третиране. Трябва да се спазва подходяща дистанция между третираните площи и частите на повърхностни води, както и пространството на културата. Тази дистанция може да зависи от прилагането или неприлагането на течение намаляващо техниките,оператори, които трябва да носят подходящи защитни дрехи, по-специално ръкавици, работнически комбинезони, гумени ботуши и предпазни дихателни апарати по време на смесване-товарене, и ръкавици, работнически комбинезони, гумени ботуши и защита на лицето или предпазни очила при употреба и почистване на оборудването. Посочените по-горе мерки трябва да се прилагат, докато експозицията на веществото не е съответно отстранена чрез проектирането и изграждането на самото оборудване или чрез монтирането на специфични предпазни елементи на това оборудване.ЧАСТ БЗа изпълнението на еднаквите принципи на приложение VI заключенията от доклада за оценка на метамидофос, и по-специално допълнения I и II към него се вземат под внимание.Държавите-членки трябва да гарантират, че притежателите на разрешително докладват най-късно на 31 декември всяка година за въздействията на здравните проблеми на оператора. Държавите-членки могат да изискват елементите, като данни за продажби и проучване на моделите за използване, да бъдат представени така, че да може да бъде получена реална картина за условията за използване и възможното токсикологично влияние на метамидофос.Държавите-членки изискват предоставянето на допълнителни проучвания, които да потвърдят оценката на риска за птици и бозайници. Те гарантират, че заявителите, по чието искане метамидофос е бил включен в настоящото приложение, доставят на Комисията тези проучвания в рамките на 1 година от влизането в сила на настоящата директива. |[1] Допълнителни подробности за идентичността и спецификация на активно вещество са представени в доклада за проверка."--------------------------------------------------


title: Директива 2007/5/EO на Комисията от 7 февруари 2007 година за изменение на Директива 91/414/ЕИО на Съвета за включване на каптан, фолпет, форметанат и метиокарб като активни вещества (текст от значение за ЕИП )

text:
               8.2.2007

               BG

               Официален вестник на Европейския съюз

               L 35/11

      ДИРЕКТИВА 2007/5/EO НА КОМИСИЯТА

   от 7 февруари 2007 година
   за изменение на Директива 91/414/ЕИО на Съвета за включване на каптан, фолпет, форметанат и метиокарб като активни вещества
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/EИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               Регламенти (EО) № 451/2000 (2) и (EО) № 703/2001 (3) на Комисията определят подробните правила за изпълнение на втория етап от работната програма, посочена в член 8, параграф 2 от Директива 91/414/ЕИО, и установяват списък на активни вещества, които следва да бъдат оценени с оглед на тяхното евентуално включване в приложение I към Директива 91/414/ЕИО. Този списък включва каптан, фолпет, форметанат и метиокарб.

               (2)

               За тези активни вещества въздействието върху здравето на човека и върху околната среда е оценено в съответствие с разпоредбите, предвидени в Регламент (EО) № 451/2000 и Регламент (EО) № 703/2001 за редица употреби, предложени от нотификатора. Освен това, посочените регламенти определят държавите-членки докладчици, които трябва да представят съответните доклади за оценка и препоръки пред Европейския орган за безопасност на храните (ЕОБХ) в съответствие с член 8, параграф 1 от Регламент (EО) № 451/2000. За каптан, фолпет и форметанат докладващата държава-членка беше Италия и цялата необходима информация бе представена на 20 октомври 2003 г. за каптан и фолпет и на 13 юли 2004 г. за форметанат. За метиокарб докладващата държава членка беше Обединеното кралство и цялата необходима информация бе представена на 4 март 2004 г.

               (3)

               Докладите за оценка бяха предмет на партньорска проверка от страна на държавите-членки и ЕОБХ и бяха представени на Комисията на 24 април 2006 г. за каптан, фолпет и форметанат и на 12 май 2006 г. за метиокарб под формата на научни доклади на ЕОБХ (4). Тези доклади бяха прегледани от държавите-членки и Комисията в рамките на Постоянния комитет по хранителната верига и здравето на животните и бяха финализирани на 29 септември 2006 г. под формата на доклади за преглед на Комисията за каптан, фолпет, форметанат и метиокарб.

               (4)

               От различните проведени изследвания стана ясно, че продукти за растителна защита, съдържащи каптан, фолпет, форметанат и метиокарб, като цяло се очаква да отговарят на изискванията, предвидени в член 5, параграф 1, букви a) и б) от Директива 91/414/ЕИО, в частност по отношение на видовете употреба, изследвани и подробно изложени в доклада за преглед на Комисията. Поради това е подходящо тези активни вещества да бъдат включени в приложение I, за да се гарантира, че във всички държави-членки разрешенията за продукти за растителна защита, съдържащи тези активни вещества, могат да бъдат издавани в съответствие с разпоредбите на посочената директива.

               (5)

               Без да се засяга това заключение, е подходящо да бъде получена допълнителна информация по някои конкретни въпроси, свързани с каптан, фолпет, форметанат и метиокарб. В член 6, параграф 1 от Директива 91/414/ЕИО се предвижда, че включването на дадено вещество в приложение I може да става при някои условия. Поради това е целесъобразно да се изиска подлагането на каптан, фолпет, форметанат и метиокарб на допълнителни изпитвания за потвърждаване на оценката на риска по някои въпроси и тези изследвания да бъдат представени от нотификаторите.

               (6)

               Трябва да се предвиди разумен срок преди включването на дадено активно вещество в приложение I, за да се позволи на държавите-членки и заинтересованите страни да се подготвят за новите изисквания, които ще произтекат от това включване.

               (7)

               Без да се засягат задълженията, определени с Директива 91/414/ЕИО като последствие от включването на активно вещество в приложение I, на държавите-членки трябва да се предостави период от шест месеца след включването, за да преразгледат съществуващите разрешения за продукти за растителна защита, съдържащи каптан, фолпет, форметанат и метиокарб, за да се гарантира, че са изпълнени изискванията, предвидени в Директива 91/414/ЕИО и по-специално в член 13 от нея, и съответните условия, описани в приложение I. Държавите-членки трябва да променят, заменят или отменят, според случая, съществуващите разрешения в съответствие с разпоредбите на Директива 91/414/EИО. Чрез дерогация от горепосочения срок трябва да бъде предоставен по-дълъг период за внасянето и оценката на пълното досие съгласно приложение III на всеки продукт за растителна защита, за използване в съответствие с единните принципи, предвидени в Директива 91/414/EИО.

               (8)

               Натрупаният опит от предишни включвания в приложение I към Директива 91/414/EИО на активни вещества, оценени в рамките на Регламент (ЕИО) № 3600/92, показва, че могат да възникнат трудности при тълкуването на задълженията на притежателите на действащи разрешения във връзка с достъпа до данни. За да се избегнат допълнителни трудности, следователно става необходимо да се разяснят задълженията на държавите-членки, особено задължението за потвърждаване, че притежателят на разрешение позволява достъп до досието, като по този начин изпълнява изискванията на приложение II към споменатата директива. Това уточнение обаче не налага нови задължения на държавите-членки или на притежателите на разрешения в сравнение с досега приетите директиви за изменение на приложение I.

               (9)

               Следователно Директива 91/414/ЕИО трябва да бъде съответно изменена.

               (10)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е предвидено в приложението към настоящата директива.
   Член 2
   Държавите-членки приемат и публикуват най-късно до 31 март 2008 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.
   Те прилагат тези разпоредби, считано от 1 април 2008 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   Държавите-членки, съгласно Директива 91/414/ЕИО, когато е необходимо, изменят или отменят действащите разрешения за продукти за растителна защита, съдържащи каптан, фолпет, форметанат и метиокарб като активно вещество, не по-късно от 31 март 2008 г.
   До тази дата те по-специално трябва да потвърдят, че са изпълнени условията в приложение I към посочената директива, отнасящи се до каптан, фолпет, форметанат и метиокарб, с изключение на определените в част Б от редовете относно тези активни вещества, както и че притежателят на разрешението притежава или има достъп до досието, като по този начин отговаря на изискванията на приложение II към посочената директива, в съответствие с условията на член 13 от нея.
   2.   Чрез дерогация от параграф 1 за всеки разрешен продукт за растителна защита, съдържащ каптан, фолпет, форметанат и метиокарб или като единствено активно вещество, или като едно от няколко активни вещества, всяко от които е включено в приложение I към Директива 91/414/ЕИО не по-късно от 30 септември 2007 г., държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на досие, отговарящо на изискванията на приложение III към посочената директива, и като се взема под внимание част Б от реда в приложение I към споменатата директива съответно относно каптан, фолпет, форметанат и метиокарб. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като това бъде определено, държавите членки:

               a)

               в случай на продукт, съдържащ каптан, фолпет, форметанат и метиокарб като единствено активно вещество, когато е необходимо, изменят или оттеглят разрешенията най-късно до 30 септември 2011 г.; или

               б)

               в случай на продукт, съдържащ каптан, фолпет, форметанат и метиокарб като едно от няколко активни вещества, когато е необходимо, изменят или оттеглят разрешенията не по-късно от 30 септември 2011 г. или до датата, определена за такова изменение или за оттегляне в съответната/ите директива/и, по силата на която/ито съответното/ите вещество/а е/са било/и добавено/и в приложение I към Директива 91/414/ЕИО, в зависимост от това коя от тези две дати е по-късна.

         Член 4
   Настоящата директива влиза в сила на 1 октомври 2007 г.
   Член 5
   Адресати на настоящата директива са държавите-членки.

      Съставено в Брюксел на 7 февруари 2007 година.

            За Комисията

         Markos KYPRIANOU

            Член на Комисията

      (1)  ОВ L 230, 19.8.1991 г., стр. 1. Директива, последно изменена с Директива 2006/136/ЕО на Комисията (ОВ L 349, 12.12.2006 г., стр. 42).

      (2)  ОВ L 55, 29.2.2000 г., стр. 25. Регламент, последно изменен с Регламент (ЕО) № 1044/2003 (ОВ L 151, 19.6.2003 г., стр. 32).

      (3)  ОВ L 98, 7.4.2001 г., стр. 6.

      (4)  EFSA Scientific Report (2006) 71, 1-89, Conclusion regarding the Peer review of the pesticide risk assessment of the active substance captan (финализиран на 24 април 2006 г.).
   EFSA Scientific Report (2006) 70, 1-78, Conclusion regarding the Peer review of the pesticide risk assessment of the active substance folpet (финализиран на 24 април 2006 г.).
   EFSA Scientific Report (2006) 69, 1-78, Conclusion regarding the Peer review of the pesticide risk assessment of the active substance formetanate (финализиран на 24 април 2006 г.).
   EFSA Scientific Report (2006) 79, 1-82, Conclusions on the peer review of methiocarb (финализиран на 12 май 2006 г.).

      ПРИЛОЖЕНИЕ
      Следният ред се добавя в края на таблицата в приложение I към Директива 91/414/ЕИО.

                     №

                     Общо наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане на срока на включване

                     Специфични разпоредби

                     „151

                     Каптан
                     CAS № 133-06-02
                     CIPAC № 40

                     N-(trichloromethylthio)cyclohex-4-ene-1,2-dicarboximide

                     ≥ 910 г/кг
                     Примеси:

                                 Перхлорометилмеркаптан (R005406): не повече от 5 г/кг

                                 Фолпет: не повече от 10 г/кг

                                 Въглероден тетрахлорид: не повече от 0,01 г/кг.

                     1 октомври 2007 г.

                     30 септември 2017 г.

                     ЧАСТ A
                     Може да бъде разрешена единствено употреба като фунгицид.
                     ЧАСТ Б
                     При оценка на заявления за разрешаване на продукти за растителна защита, съдържащи каптан за употреба, различна от домати, държавите-членки обръщат специално внимание на критериите, посочени в член 4, параграф 1, буква б), и осигуряват предоставянето на необходимите данни и информация преди издаването на такова разрешение.
                     За прилагането на единните принципи в приложение VI следва да се вземат предвид заключенията в доклада от прегледа относно каптан, и по-специално допълнения I и II към него, финализиран в рамките на Постоянния комитет по хранителната верига и здравето на животните на 29 септември 2006 г.
                     При тази цялостна оценка държавите-членки трябва да обърнат специално внимание на:

                                 —

                                 безопасността на оператори и работници. Разрешените условия на употреба трябва да включват използването на подходящи лични предпазни средства и мерки за намаляване на риска с оглед намаляването на експозицията;

                                 —

                                 експозицията на храната на потребители предвид бъдещи промени в максималните нива на остатъци;

                                 —

                                 опазването на подземните води в рискови условия. Условията на разрешението трябва да включват мерки за намаляване на риска и създаване на програми за контрол в рисковите зони, когато е необходимо;

                                 —

                                 опазването на птиците, бозайниците и водните организми. Условията на разрешението трябва да включват мерки за намаляване на риска.

                           Съответните държави-членки трябва да поискат представяне на допълнителни изследвания за потвърждаване на оценката на риска в дългосрочен план за птици и бозайници, както и токсикологичната оценка на метаболитите, присъстващи в подземните води в рискови условия. Те гарантират, че нотификаторите, по чиято молба каптан е включен в настоящото приложение, ще предоставят тези изследвания на Комисията в срок от две години от влизането в сила на настоящата директива.

                     152

                     Фолпет
                     CAS № 133-07-3
                     CIPAC № 75

                     N-(trichloromethylthio)phthalimide

                     ≥ 940 г/кг
                     Примеси:

                                 Перхлорометилмеркаптан (R005406): не повече от 3,5 г/кг

                                 Въглерод тетрахлорид: не повече от 4 г/кг

                     1 октомври 2007 г.

                     30 септември 2017 г.

                     ЧАСТ A
                     Може да бъде разрешена единствено употреба като фунгицид.
                     ЧАСТ Б
                     При оценка на заявления за разрешаване на продукти за растителна защита, съдържащи фолпет за употреба, различна от домати, държавите-членки обръщат специално внимание на критериите, посочени в член 4, параграф 1, буква б), и осигуряват предоставянето на необходимите данни и информация преди издаването на такова разрешение.
                     За прилагането на единните принципи в приложение VI следва да се вземат предвид заключенията в доклада от прегледа относно фолпет, и по-специално допълнения I и II към него, финализиран в рамките на Постоянния комитет по хранителната верига и здравето на животните на 29 септември 2006 г.
                     При тази цялостна оценка държавите-членки трябва да обърнат специално внимание на:

                                 —

                                 безопасността на оператори и работници. Разрешените условия на употреба трябва да включват използване на подходящи лични предпазни средства;

                                 —

                                 експозицията на храната на потребителите предвид бъдещи промени в максималните нива на остатъци;

                                 —

                                 опазването на птици, бозайници, водни и почвени организми. Условията на разрешението трябва да включват мерки за намаляване на риска.

                           Съответните държави-членки трябва да поискат представяне на допълнителни изследвания за потвърждаване на оценката на риска за птици, бозайници и земни червеи. Те гарантират, че нотификаторите, по чиято молба фолпет е включен в настоящото приложение, ще предоставят тези изследвания на Комисията в срок от две години от влизането в сила на настоящата директива.

                     153

                     Форметанат
                     CAS № 23422-53-9
                     CIPAC № 697

                     3-dimethylaminomethyleneaminophenyl methylcarbamate

                     ≥ 910 г/кг

                     1 октомври 2007 г.

                     30 септември 2017 г.

                     ЧАСТ A
                     Може да бъде разрешена единствено употреба като инсектицид и акарицид.
                     ЧАСТ Б
                     При оценка на заявления за разрешаване на продукти за растителна защита, съдържащи форметанат за употреба, различна от полски домати и декоративни храсти, държавите-членки обръщат специално внимание на критериите, посочени в член 4, параграф 1, буква б), и осигуряват предоставянето на необходимите данни и информация преди издаването на такова разрешение.
                     За прилагането на единните принципи в приложение VI следва да се вземат предвид заключенията в доклада от прегледа относно форметанат, и по-специално допълнения I и II към него, финализиран в рамките на Постоянния комитет по хранителната верига и здравето на животните на 29 септември 2006 г.
                     При тази цялостна оценка държавите-членки:

                                 —

                                 трябва да обърнат специално внимание на опазването на птици, бозайници, нецелеви членестоноги и пчели и трябва да гарантират, че условията на разрешението, когато е необходимо, включват мерки за намаляване на риска;

                                 —

                                 трябва да обърнат специално внимание на безопасността на оператора и да гарантират, че условията на употреба предвиждат използване на подходящи лични предпазни средства;

                                 —

                                 трябва да обърнат специално внимание на експозицията на храната на потребителите предвид бъдещи промени в максималните нива на остатъци.

                           Съответните държави-членки трябва да поискат представяне на допълнителни изследвания за потвърждаване на оценката на риска за птици, бозайници и нецелеви членестоноги. Те гарантират, че нотификаторите, по чиято молба форметанат е включен в настоящото приложение, ще предоставят тези изследвания на Комисията в срок от две години от влизането в сила на настоящата директива.

                     154

                     Метиокарб
                     CAS № 2032-65-7
                     CIPAC № 165

                     4-methylthio-3,5-xylyl methylcarbamate

                     ≥ 980 г/кг

                     1 октомври 2007 г.

                     30 септември 2017 г.

                     ЧАСТ A
                     Може да бъде разрешена единствено употреба като репелент за третиране на семена, инсектицид и молюскоцид.
                     ЧАСТ Б
                     При оценка на заявления за разрешаване на продукти за растителна защита, съдържащи метиокарб за употреба, различна от третиране на семена на царевица, държавите-членки обръщат специално внимание на критериите, посочени в член 4, параграф 1, буква б), и осигуряват предоставянето на необходимите данни и информация преди издаването на такова разрешение.
                     За прилагането на единните принципи на приложение VI следва да се вземат предвид заключенията в доклада от прегледа относно метиокарб, и по-специално допълнения I и II към него, финализиран в рамките на Постоянния комитет по хранителната верига и здравето на животните на 29 септември 2006 г.
                     При тази цялостна оценка държавите-членки:

                                 —

                                 трябва да обърнат специално внимание на опазването на птици, бозайници, нецелеви членестоноги и пчели и трябва да гарантират, че условията на разрешението, когато е необходимо, включват мерки за намаляване на риска;

                                 —

                                 трябва да обърнат специално внимание на безопасността на оператори и странични хора и да гарантират, че условията на употреба предвиждат използване на подходящи лични предпазни средства;

                                 —

                                 трябва да обърнат специално внимание на експозицията на храната на потребителите предвид бъдещи промени в максималните нива на остатъци.

                           Съответните държави-членки трябва да поискат представяне на допълнителни изследвания за потвърждаване на оценката на риска за птици, бозайници и нецелеви членестоноги, както и за потвърждаване на токсикологичната оценка на метаболитите, потенциално присъстващи в културите. Те гарантират, че нотификаторите, по чиято молба форметанат е включен в настоящото приложение, предоставя тези изследвания на Комисията в срок от две години от влизането в сила на настоящата директива.“

         (1)  Допълнителна информация за идентичността и характеристиките на активното вещество е предоставена в доклада за преглед.


title: Директива 97/55/EО на Европейския парламент и на Съвета от 6 октомври 1997 година за изменение на Директива 84/450/EИО относно заблуждаващата реклама с цел да се обхване сравнителната реклама

text:
               15/ 04

               BG

               Официален вестник на Европейския съюз

               196

         31997L0055

               L 290/18

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 97/55/EО НА ЕВРОПЕЙСКИЯ ПАРЛАМЕНТ И НА СЪВЕТА

   от 6 октомври 1997 година
   за изменение на Директива 84/450/EИО относно заблуждаващата реклама с цел да се обхване сравнителната реклама
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 100а от него,
   като взеха предвид предложението на Комисията (1),
   като взеха предвид становището на Икономическия и социален комитет (2),
   в съответствие с процедурата, предвидена в член 189б от Договора (3), в съответствие със съвместния текст, одобрен от Помирителния комитет на 25 юни 1997 г.,

               (1)

               като имат предвид, че една от основните цели на Общността е изграждането на вътрешния пазар, като имат предвид, че трябва да бъдат приети мерки, които да осигурят безпрепятственото функциониране на пазара; като имат предвид, че вътрешният пазар представлява област без вътрешни граници, в която стоки, лица, услуги и капитали могат да се движат свободно;

               (2)

               като имат предвид, че изграждането на вътрешния пазар означава все по-широк обхват на избор, като имат предвид, че потребителите могат и трябва да се възползват максимално от вътрешния пазар, и рекламата е много важно средство за създаване на реални пазари за всички стоки и услуги в Общността, основните разпоредби, управляващи формата и съдържанието на сравнителната реклама трябва да бъдат еднакви, а условията за използването на сравнителна реклама в държавите-членки — хармонизирани; като има предвид, че ако тези условия са изпълнени, това спомага качествата на различните сравними стоки да бъдат показани обективно; като имат предвид, че сравнителната реклама може също така да стимулира конкуренцията между доставчиците на стоки и услуги в полза на потребителя;

               (3)

               като имат предвид, че законовите, подзаконовите и административните разпоредби на отделните държави-членки по отношение на сравнителната реклама се различават значително; като имат предвид, че рекламата достига отвъд държавните граници и се приема на територията на други държави-членки; като имат предвид, че одобрението или неодобрението на сравнителната реклама според различните вътрешни разпоредби може да представлява пречка за свободното движение на стоки и услуги и да доведе до нарушаване на конкуренцията; като имат предвид, по-специално, че компаниите могат да бъдат подложени на рекламни форми, разработени от конкуренти, на които не могат да отговорят равностойно; като имат предвид, че трябва да бъде осигурена свободата за предоставяне на услуги, свързани със сравнителната реклама; като има предвид, че от Общността се очаква да подобри положението;

               (4)

               като имат предвид, че шестото съображение от Директива 84/450/EИО на Съвета от 10 септември 1984 г. във връзка със сближаването на законовите, подзаконовите и административните разпоредби на държавите-членки относно заблуждаващата реклама (4) предвижда, че след хармонизирането на вътрешните законодателства срещу заблуждаващите реклами, „като втори етап…, доколкото е необходимо, сравнителната реклама трябва да бъде регулирана въз основа на подходящи предложения от Комисията“;

               (5)

               като имат предвид, че точка 3, буква г) от приложението към Резолюцията на Съвета от 14 април 1975 г. относно предварителната програма на Европейската икономическа общност за политика за защита и информиране на потребителите (5) включва правото на информация сред основните права на потребителите; като имат предвид, че това право е потвърдено от Резолюция на Съвета от 19 май 1981 г., относно втората програма на Европейската икономическа общност за политика за защита и информиране на потребителите (6), точка 40 от приложението, която разглежда специално информацията, предоставяна на потребителите; като има предвид, че сравнителната реклама, когато сравнява материални, свързани, потвърдени и представителни характеристики и не е заблуждаваща, би могла да бъде легитимно средство за информиране на потребителите за тяхното предимство;

               (6)

               като имат предвид, че е желателно да се предостави широка концепция за сравнителна реклама, която да обхване всички типове сравнителна реклама;

               (7)

               като имат предвид, че условията за разрешена сравнителна реклама, доколкото става въпрос за сравнение, трябва да бъдат установени с цел да се определи кои практики, свързани със сравнителната реклама, могат да попречат на конкуренцията, да навредят на конкурентите и да имат отрицателен ефект върху избора на потребителите; като имат предвид, че подобни условия за разрешена реклама трябва да включват критерии за обективно сравнение на характеристиките на стоките и услугите;

               (8)

               като имат предвид, че сравнението на цената на стоките и услугите е възможно само ако се спазват някои условия, и по-специално, че то не трябва да е заблуждаващо;

               (9)

               като имат предвид, че с цел да предотврати използването на сравнителната реклама по неконкурентен и нечестен начин, трябва да бъдат разрешени само сравнения между конкуриращи се стоки и услуги, посрещащи едни и същи нужди или предвидени за една и съща цел;

               (10)

               като имат предвид, че международните конвенции в областта на авторското право, както и вътрешните разпоредби относно договорната и недоговорната отговорност се прилагат, когато при сравнителна реклама се позовават на, или репродуцират резултатите от сравнителни тестовe, извършени от трети страни;

               (11)

               като имат предвид, че условията за сравнителна реклама трябва да бъдат кумулативни и да се прилагат в тяхната цялост; като имат предвид, че в съответствие с Договора, избора на форми и методи за прилагане на тези условия е право на държавите-членки дотолкова, доколкото тези форми и методи не са вече определени от настоящата директива;

               (12)

               като имат предвид, че тези условия трябва да включват, по-специално, съобразяване с разпоредбите, произтичащи от Регламент (EИО) № 2081/92 на Съвета от 14 юли 1992 г. относно защитата на географските знаци и обозначения на селскостопанските продукти и хранителните стоки (7), и по-специално член 13 от него, и на другите разпоредби на Общността, приети в областта на селското стопанство;

               (13)

               като имат предвид, че член 5 от Първа директива 89/104/EИО на Съвета от 21 декември 1988 г. за сближаване на законодателствата на държавите-членки относно на търговските марки (8) предоставя изключителни права на собствениците на регистрирани търговски марки, включително правото да забранят на трети страни използването, при търговия, на всеки знак, който е идентичен със или подобен на търговската марка във връзка с идентични стоки и услуги и дори, където е подходящо, други стоки;

               (14)

               като имат предвид, че все пак може да е необходимо с цел постигане ефективност на сравнителната реклама, да се идентифицират стоки или услуги на конкурент, като се спомене търговска марка или търговско наименование, на които последният е собственик;

               (15)

               като имат предвид, че подобна употреба на търговска марка, търговско наименование или други отличителни знаци на друго лице не нарушава това изключително право в случаите, когато се спазват условията, заложени в настоящата директива, като очакваният планиран резултат е единствено те да бъдат различими и по този начин обективно да бъдат изтъкнати разликите;

               (16)

               като имат предвид, че трябва да се приемат разпоредби за съдебни и/или административни средства за правна защита, посочени в членове 4 и 5 от Директива 84/450/EИО за контрол на сравнителната реклама, която не отговаря на условията, определени в настоящата директива; като имат предвид, че според съображение 16 от директивата доброволният контрол от страна на саморегулиращите се структури за прекратяване на заблуждаващата реклама може да избегне прибягване до административни или съдебни действия и следователно трябва да бъде окуражавано; като имат предвид, че член 6 се прилага по същия начин относно неразрешената сравнителна реклама;

               (17)

               като имат предвид, че националните саморегулиращи се структури могат да координират своята дейност чрез асоциации или организации, създадени на общностно равнище и, inter alia, да се занимават с трансгранични оплаквания;

               (18)

               като имат предвид, че член 7 от Директива 84/450/EИО, позволяващ на държавите-членки да запазят в сила или да приемат разпоредби с цел осигуряване на по-широка защита на потребителите, лицата, извършващи търговска, промишлена, занаятчийска или професионална дейност, и обществото като цяло, няма да се прилага относно сравнителната реклама, при условие че целта на споменатата по-горе директива е да постанови условията, при изпълнение на които е разрешена сравнителната реклама;

               (19)

               като имат предвид, че сравнение, което представя стоки и услуги като имитация или точно копие на стоки и услуги със запазена търговска марка или търговско наименование, ще бъде считано за неизпълняващо условията за разрешена сравнителна реклама;

               (20)

               като имат предвид, че настоящата директива по никакъв начин не се отразява на разпоредбите на Общността относно рекламата на специфични продукти и/или услуги или ограниченията или забраните за рекламиране в определени медии;

               (21)

               като имат предвид, че ако държава-членка в съответствие с условията на Договора забрани рекламата на някои стоки и услуги тази забрана може, независимо дали се налага директно или от структура или организация, отговорни по силата на закона на тази държава-членка за регулиране на упражняването на търговска, индустриална, занаятчийска или професионална дейност, да се простре и върху сравнителната реклама;

               (22)

               като имат предвид, че държавите-членки не са задължени да разрешат сравнителна реклама за стоки или услуги, на които те в съответствие с Договора поддържат или налагат забрани включително забрани по отношение на методите за маркетинг или рекламата, които са насочени към уязвими групи потребители; като има предвид, че държавите-членки в съответствие с постановленията на Договора могат да поддържат или въвеждат забрани или ограничения на сравненията в рекламата на професионални услуги, независимо дали се прилага директно или от орган или организация, отговорни по силата на закона на тази държава-членка за регулиране упражняването на професионална дейност;

               (23)

               като имат предвид, че правната уредба на сравнителните реклами е по силата на разпоредбите на настоящата директива необходима за безпрепятственото функциониране на вътрешния пазар и следователно са необходими мерки на общностно равнище; като имат предвид, че приемането на директива е подходящ инструмент, тъй като постановява единни общи принципи и в същото време позволява на държавите-членки да изберат формата и подходящия метод за постигане на тези цели; като имат предвид, че това е в съответствие с принципа на субсидиарност,

         ПРИЕХА НАСТОЯЩАТА ДИРЕКТИВА:
   Член 1
   Директива 94/450/EEC се изменя, както следва:

               1)

               Заглавието се заменя със следното:
               „Директива на Съвета от 10 септември 1984 г. относно заблуждаващата и сравнителната реклама“;

               2)

               Член 1 се заменя със следното:
               „Член 1
               Целта на настоящата директива е да защити потребителите, лицата, извършващи търговска или промишлена дейност, или практикуващи занаят или професия, и интересите на обществото като цяло от заблуждаваща реклама и несправедливите последици от същата и да постанови условия при които е разрешена сравнителна реклама.“;

               3)

               Следната точка се добавя в член 2:

                           „2а

                           „сравнителна реклама“ означава всяка реклама, която пряко или косвено идентифицира конкурент или предлагани от него стоки или услуги.“

               4)

               Добавя се следният член:
               „Член 3а
               1.   Сравнителна реклама е дотолкова, доколкото е включено сравнение, разрешена, когато са изпълнени следните условия:

                           а)

                           не е заблуждаваща по смисъла на член 2, параграф 2, член 3 и член 7, параграф 1;

                           б)

                           сравнява стоки и услуги, задоволяващи еднакви потребности или предназначени за една и съща цел;

                           в)

                           сравнява обективно една или повече съществени, сравними, потвърдими или характерни черти на сравняваните стоки и услуги, включително техните цени;

                           г)

                           не води до объркване на пазара между рекламодателя и конкурента или между търговски марки, търговски наименования и други отличителни белези, стоки и услуги на рекламодателя и тези на конкурента;

                           д)

                           не води до дискредитиране или опетняване на търговските марки, търговските имена, други отличителни белези, стоките, услугите, дейностите или положението на конкурента;

                           е)

                           при продукти с наименование за произход във всеки един случай се свързва с продукти с наименование за произход;

                           ж)

                           не извлича нелоялно предимство от известността на търговската марка, търговското име или други отличителни белези на конкурента или от наименованието за произхода на конкуриращи се продукти;

                           з)

                           не представя стоките или услугите като имитация или копие на стоки или услуги със запазена търговска марка или търговско име.

                     2.   Всяко сравняване на стоки, отнасящо се до предлагане на стоки и услуги при специални условия, трябва да посочи по ясен и категоричен начин датата, от която започва предлагането на стоките и услугите по специални цени или други специфични условия, датата, до която е в сила предлагането или че предлагането е валидно до изчерпване на стоките и услугите, когато това е необходимо.“

               5)

               Член 4, параграф 1, първа и втора алинея се заменят със следното:
               „1.   Държавите-членки осигуряват наличието на адекватни и ефективни мерки за борба със заблуждаващата реклама и за съобразяване с разпоредбите относно сравнителната реклама в интерес както на потребителите, така и на конкурентите и на обществото като цяло.
               Подобни мерки включват законови разпоредби, по силата на които лицата и организациите, считани от вътрешните законодателства за притежаващи правен интерес в забраната на заблуждаващата реклама или регулирането на сравнителната реклама, могат

                           a)

                           да заведат иск срещу подобна реклама; и/или

                           б)

                           да отнесат подобна реклама до административен орган компетентен или да се произнесе по оплакванията, или да образува подходящо производство“;

               6)

               Член 4, параграф 2 се изменя, както следва:

                           a)

                           тиретата в първа алинея се заменят със следния текст:

                                       „—

                                       да разпореди преустановяването на или да заведе подходящо производство с цел да получи разпореждане за преустановяване на заблуждаваща реклама или на неразрешена сравнителна реклама, или

                                       —

                                       ако заблуждаващата реклама или неразрешената сравнителна реклама все още не са публикувани, но публикуването е предстоящо, да разпореди забраната на или да образува подходящо производство с цел да получи разпореждане за забрана на подобна публикация,“;

                           б)

                           в трета алинея уводната формулировка се заменя със следното:
                           „В допълнение държавите-членки имат правото да предоставят на съдилищата или административните органи правомощия, позволяващи им с цел премахване на продължаващите ефекти на заблуждаващата реклама или неразрешената сравнителна реклама, чиято забрана е разпоредена с окончателно решение:“;

               7)

               Член 5 се заменя със следното:
               „Член 5
               Настоящата директива не изключва доброволния контрол, който държавите-членки могат да поощряват, на заблуждаваща или сравнителна реклама от страна на саморегулиращите се структури и сезирането на подобни органи от лицата или организациите, посочени в член 4, ако административните производства пред тези органи са в допълнение на съдебните или административните производства, установени в посочения член.“;

               8)

               Член 6, буква а) се заменя със следното:

                           „а)

                           да изиска от рекламодателя да представи доказателства за точността на фактите, обявени в рекламата, ако, като се вземе предвид правният интерес на рекламодателя или на всяка друга страна по делото, подобно изискване изглежда подходящо в зависимост от обстоятелствата на специфичния случай и в случаите на сравнителна реклама да изиска от рекламодателя да представи подобни доказателства в кратък период, и“;

               9)

               Член 7 се заменя със следното:
               „Член 7
               1.   Настоящата директива не възпрепятства държавите-членки да запазят в сила или да приемат разпоредби с цел осигуряване по-широка защита на потребителите, лицата, упражняващи търговска, промишлена, занаятчийска или професионална дейност, и обществото като цяло по отношение на заблуждаващата реклама.
               2.   Параграф 1 не се прилага за сравнителната реклама, доколкото става въпрос за сравнението.
               3.   Разпоредбите на настоящата директива се прилагат, без да засягат общностните разпоредби относно рекламата на специфични продукти и/или услуги или относно ограниченията и забраните за реклама в определени медии.
               4.   Разпоредбите на настоящата директива относно сравнителната реклама не задължават държавите-членки, които в съответствие с Договора запазват в сила или въвеждат забрани за реклама по отношение на определени стоки или услуги, независимо дали се налагат пряко или от структура или организация, отговорна по силата на законодателството на държавата-членка, за регулиране упражняването на търговска, промишлена, занаятчийска или професионална дейност, да разрешат сравнителна реклама на въпросните стоки или услуги. Където тези забрани са ограничени до някои медии, настоящата директива се прилага относно медиите, които не са включени в тези забрани.
               5.   Нито един текст от настоящата директива не възпрепятства държавите-членки в съответствие с разпоредбите на Договора да запазят в сила или да въведат забрани или ограничения за използването на сравнения в рекламата на професионални услуги, независимо дали са наложени пряко или от структура или организация, отговорни, по силата на законодателството на държавата-членка, за регулиране упражняването на професионална дейност.“

         Член 2
   Система за оплаквания
   Комисията проучва възможността за създаване на ефективни средства за разглеждане на трансгранични оплаквания относно сравнителната реклама. В срок до две години след влизането в сила на настоящата директива Комисията предоставя на Европейския парламент и на Съвета доклад относно резултатите от проучванията, придружени от подходящи предложения.
   Член 3
   1.   Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от 30 месеца след публикуването ѝ в Официален вестник на Европейските общности. Те незабавно информират Комисията за това.
   2.   Когато държавите-членки приемат тези разпоредби, в тях се съдържа позоваване на настоящата директива или то се извърщва при официалното им публикуване. Условията и редът на позоваване се определят от държавите-членки.
   3.   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 4
   Адресати на настоящата директива са държавите-членки.

      Съставено в Брюксел на 6 октомври 1997 година.

            За Европейския парламент

            Председател

         J. M. GIL-ROBLES

            За Съвета

            Председател

         J. POOS

      (1)  ОВ C 180, 11.7.1991 г., стр. 14 и

      ОВ C 136, 19.5.1994 г., стр. 4.

      (2)  ОВ C 49, 24.2.1992 г., стр. 35.

      (3)  Становище на Европейския парламент от 18 ноември 1992 г. (ОВ C 337, 21.12.1992 г., стр. 142). Обща позиция на Съвета от 19 март 1996 г. (ОВ C 219, 27.7.1996 г., стр. 14) и Решение на Европейския парламент от 23 октомври 1996 г. (ОВ C 347, 16.11.1996 г., стр. 69). Решение на Европейския парламент от 16 септември 1997 г. и Решение на Съвета от 15 септември 1997 г.

      (4)  ОВ L 250, 19.9.1984 г., стр. 17.

      (5)  ОВ C 92, 25.4.1975 г., стр. 1.

      (6)  ОВ C 133, 3.6.1981 г., стр. 1.

      (7)  ОВ L 208, 24.7.1992 г., стр. 1.

      (8)  ОВ L 40, 11.2.1989 г., стр. 1. Директива, последно изменена с Решение 92/10/EИО (ОВ L 6, 11.1.1992 г., стр. 35).


title: Директива 2001/109/ЕО на Европейския парламент и на Съвета от 19 декември 2001 година относно статистическите изследвания, извършвани от държавите-членки за установяване на производствения потенциал на насажденията от определени видове плодни дървета

text:
Важна правна забележка

|

32001L0109

Официален вестник n° L 013 , 16/01/2002 стр. 0021 - 0024 специално чешко издание глава 3 том 35 стр. 26  - 29 специално испанско издание глава 3 том 35 стр. 26  - 29 специално унгарско издание глава 3 том 35 стр. 26  - 29 специално литвийско издание глава 3 том 35 стр. 26  - 29 LV.ES глава 3 том 35 стр. 26  - 29 MT.ES глава 3 том 35 стр. 26  - 29 PL.ES глава 3 том 35 стр. 26  - 29 SK.ES глава 3 том 35 стр. 26  - 29 специално словенско издание глава 3 том 35 стр. 26  - 29

		20011219Директива 2001/109/ЕО на Европейския парламент и на Съветаот 19 декември 2001 годинаотносно статистическите изследвания, извършвани от държавите-членки за установяване на производствения потенциал на насажденията от определени видове плодни дърветаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 285 от него,като взеха предвид предложението на Комисията [1],като действат съгласно процедурата, посочена в член 251 от Договора [2],като имат предвид, че:(1) Комисията, за да изпълни задачата, поверена ѝ съгласно Договора и разпоредбите на Общността, за управление на общата организация на пазара в сектора плодове и зеленчуци, следва да бъде точно информирана относно производствения потенциал на насажденията от определени видове плодни дървета в рамките на Общността и да има налични средносрочни прогнози за производството и доставките на пазарите. Тази информация понастоящем е предвидена в рамките на Директива 76/625/ЕИО на Съвета от 20 юли 1976 г. относно статистическите изследвания, провеждани от държавите-членки, за установяване на производствения потенциал на насажденията от определени видове плодни дървета [3]. По повод на новите промени, с оглед яснота, е подходящо да се отмени посочената директива и да се замени с настоящата директива.(2) Всички държави-членки следва едновременно да извършват изследвания в насажденията от плодни дървета от един и същи вид, съгласно едни и същи критерии и със сравнителна точност. Новите насаждения достигат пълен добив само след определен брой години. Поради това изследванията следва да бъдат повтаряни на всеки пет години, за да се получи достоверна статистика за производствения потенциал, като се вземат предвид плодните дървета, които все още не са продуктивни.(3) Унифицирани изследвания следва да се провеждат във всяка държава-членка на основните сортове от всеки вид плод, като в същото време се полагат усилия за установяване на подразделения по сортове, които са толкова изчерпателни, колкото е необходимо.(4) Опитът от предишни изследвания на насажденията от плодни дървета показва, че е необходимо да се въведе определена гъвкавост в използваните от държавите-членки методи за изследване, като в същото време се запази сравнимостта на данните между държавите-членки.(5) Тъй като целите на предложената дейност, а именно да се получи пълна и достоверна статистика за производствения потенциал на насажденията от определени видове плодни дървета в Общността и за средносрочните прогнози за производството и доставката, не могат да бъдат постигнати задоволително поотделно от държавите-членки и могат следователно, с цел ефективност на дейността, да бъдат постигнати по-добре на общностно равнище, Общността може да приеме мерки, съгласно принципа на субсидиарността, както е посочено в член 5 от Договора. Съгласно принципа на пропорционалността, както е посочено в същия член, настоящата директива не излиза извън това, което е необходимо за постигането на тези цели.(6) Мерките, необходими за прилагането на настоящата директива, следва да бъдат приети съгласно Решение 1999/468/ЕО на Съвета от 28 юни 1999 г. за уреждане на процедурите за упражняване на изпълнителните правомощия, предоставени на Комисията [4],ПРИЕХА НАСТОЯЩАТА ДИРЕКТИВА:Член 11. Държавите-членки следва провеждат през 2002 г., и на всеки пет години след това, изследване на насажденията от определени видове плодни дървета, съществуващи на тяхна територия.2. Следните видове са предмет на изследването:а) десертни ябълки,б) десертни круши,в) праскови,г) кайсии,д) портокали,е) лимони,ж) дребноплодни цитрусови плодове.Видовете, които са предмет на изследване в различните държави-членки, са определени в таблицата в приложението.Списъкът от тези видове и посочената таблица могат да бъдат променяни съгласно процедурата, предвидена в член 8, параграф 2.Изследването на насажденията от сортове ябълки и круши, предназначени само за употреба, различна от десертни ябълки и круши, е незадължително.3. Изследването се отнася за всички стопанства с площи с плодни дървета, при условие че получените плодове са напълно или предимно предназначени за пазара.Изследването обхваща чисти и смесени култури т.е. насаждения от плодни дървета от няколко от видовете, посочени в параграф 2, първа алинея, или от един или повече от тях, заедно с други видове.4. Изследването може да бъде изчерпателно или на базата на случайна извадка съгласно критериите, посочени в член 3.Член 21. Изследванията, посочени в член 1, се организират така, че резултатите да могат да бъдат представяни в различни комбинации със следните харатеристики:А) Сорт плод:За всеки вид плод и по важност достатъчно сортове следва да бъдат показани, за да се подпомогне изготвянето на отделна оценка за всяка държава-членка, по сорт, на поне 80 % от общата засадена площ с плодни дървета от въпросните видове и, при всички случаи, всички сортове, представляващи 3 % или повече от общата засадена площ с плодни дървета, от въпросните видове.Б) Възраст на дърветата:Възрастта на дърветата трябва да бъде изчислена от времето на засаждането им в овощната градина. Сезонът за засаждане, който е от есента до пролетта, се счита за един период.В) Засадена площ, брой дървета и плътност на насажденията:Плътността на насажденията може да бъде изследвана пряко или може да бъде изчислена на базата на засадената площ.2. Подробни правила за прилагането на настоящия член се приемат съгласно процедурата по член 8, параграф 2.Член 31. В случай на извадково изследване площта трябва да е представителна за поне 95 % от засадената площ с плодни дървета. За площите, които не са обхванати от извадката, се прави оценка.2. По отношение на резултатите от изследванията, извършени чрез извадково изследване, държавите-членки вземат всички мерки, за да гарантират, че грешки от извадката при 68 % ниво на сигурност са в рамките на 3 % за цялата национална площ, засадена с плодни дървета от всеки вид.3. Държавите-членки вземат подходящи мерки, за да ограничат грешките при отчитане и, при необходимост, да изчислят техния ефект върху цялата засадена площ с плодни дървета от всеки вид.4. Правилата за прилагането на настоящия член се приемат съгласно процедурата по член 8, параграф 2.Член 41. Държавите-членки уведомяват Комисията за резултатите от тези изследвания възможно най-бързо и при всички случаи преди 1 октомври на годината, следваща годината на изследването.2. Резултатите, посочени в параграф 1, се предоставят за всяка производствена област. Границите на производствените области, приети за държавите-членки, се фиксират съгласно процедурата, посочена в член 8, параграф 2.3. Грешките в наблюдението и грешките в извадката, предвидени в член 3, се съобщават преди 1 октомври на годината, следваща годината на извършване на изследването.4. Държавите-членки изпращат на Комисията методологичен отчет относно начина на извърщване на проучването не по-късно от 1 октомври от годината, следваща годината на проучването.Член 5Държавите-членки, които разполагат с годишни данни:а) за площите плодни дървета, които са изсечени на тяхна територия иб) за новите насаждения от плодни дървета на тяхна територия,предават тези данни на Комисията не по-късно от 31 октомври на годината, следваща референтната година.Член 6Комисията проучва, в рамките на консултации и постоянно сътрудничество с държавите-членки:а) предоставените резултати,б) повдигнатите технически проблеми, по-специално свързани с подготовката и провеждането на тези изследвания,в) значението на резултатите от изследването.Член 7Комисията изпраща на Европейския парламент и на Съвета, в рамките на една година от предаването на резултатите от държавите-членки, доклад за придобития опит по време на изследването.Член 81. Комисията се подпомага от Постоянния комитет за селскостопанска статистика, създаден с Решение 72/279/ЕИО на Съвета [5].2. Когато се прави позоваване на настоящия параграф, се прилагат членове 4 и 7 от Решение 1999/468/ЕО, като се вземат предвид разпоредбите на член 8 от него.Периодът, предвиден в член 4, параграф 3 от Решение 1999/468/ЕО, се определя на три месеца.3. Комитетът приема свой процедурен правилник.Член 9Директива 76/625/ЕИО се отменя, считано от 16 април 2002 г.Всяко позоваване на отменената Директива 76/625/ЕИО се счита за позоваване на настоящата директива.Член 10Държавите-членки приемат законовите, подзаконовите и административните разпоредби, необходими за да се съобразят с настоящата директива, не по-късно от 16 април 2002 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 11Настоящата директива влиза в сила в деня на публикуването ѝ в Официален вестник на Европейските общности.Член 12Адресати на настоящата директива са държавите-членки.Съставено в Брюксел на 19 декември 2001 година.За Европейския парламентПредседателN. FontaineЗа СъветаПредседателA. Neyts-uyttebroeck[1] ОВ С 96 Е, 27.3.2001 г., стр. 212.[2] Становище на Европейския парламент от 13 юни 2001 г. (все още непубликувано в Официален вестник), Съвместна позиция на Съвета от 8 ноември 2001 г. (все още непубликувана в Официален вестник) и Решение на Европейския парламент от 11 декември 2001 г. (все още непубликувано в Официален вестник).[3] ОВ L 218, 11.8.1976 г., стр. 10. Директива, последно изменена с Директива 1999/87/ЕО на Европейския парламент и на Съвета (ОВ L 16, 21.1.2000 г., стр. 72).[4] ОВ L 184, 17.7.1999 г., стр. 23.[5] ОВ L 179, 7.8.1972 г., стр. 1.--------------------------------------------------20011219ПРИЛОЖЕНИЕВИДОВЕ ПЛОДНИ ДЪРВЕТА, ИЗСЛЕДВАНИ В РАЗЛИЧНИТЕ ДЪРЖАВИ-ЧЛЕНКИ| Ябълки | Круши | Праскови | Кайсии | Портокали | Лимони | Дребноплодни цитрусови плодове |Белгия | × | × | | | | | |Дания | × | × | | | | | |Германия | × | × | | | | | |Гърция | × | × | × | × | × | × | × |Испания | × | × | × | × | × | × | × |Франция | × | × | × | × | × | × | × |Ирландия | × | | | | | | |Италия | × | × | × | × | × | × | × |Люксембург | × | × | | | | | |Нидерландия | × | × | | | | | |Австрия | × | × | × | × | | | |Португалия | × | × | × | × | × | × | × |Финландия | × | | | | | | |Швеция | × | × | | | | | |Обединено кралство | × | × | | | | | |--------------------------------------------------